b'\n_START_ARTICLE_\n\xc5\xa0a\xc4\x87ir Filandra\n_START_PARAGRAPH_\n\xc5\xa0a\xc4\x87ir Filandra (Crni\xc4\x87i (Stolac, BiH), 1961.), bosanskohercegova\xc4\x8dki povjesni\xc4\x8dar. Bavi se bo\xc5\xa1nja\xc4\x8dko-muslimanskim temama, bo\xc5\xa1nja\xc4\x8dkom povijesti i identitetom.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Crni\xc4\x87ima kod Stoca 1961. godine. U Sarajevu 1985. godine diplomirao na Filozofskom fakultetu u Sarajevu na Odsjeku za filozofiju i sociologiju. Doktorirao na polju suvremene politi\xc4\x8dke filozofije. Glavni i odgovorni urednik nakladni\xc4\x8dke ku\xc4\x87e Sejtarija od 1994. do 2010. godine, a od 1988. do 1990. glavni i odgovorni urednik \xc4\x8dasopisa za kulturu Lica u Sarajevu. Predsjednik Bo\xc5\xa1nja\xc4\x8dke zajednice kulture \xe2\x80\x9ePreporod\xe2\x80\x9c od 2001. godine do 2009. godine. Redovni profesor na Fakultetu politi\xc4\x8dkih znanosti u Sarajevu od 2008. godine. 2010-ih dekan na toj ustanovi. Djela: Bo\xc5\xa1nja\xc4\x8dka politika u 20. stolje\xc4\x87u, Bo\xc5\xa1njaci nakon socijalizma, Bo\xc5\xa1njaci i moderna i drugi brojni radovi. Predaje politi\xc4\x8dku filozofiju. Jednu godinu predavao na Yaleu kolokvije Bosanski politi\xc4\x8dki identitet i Islam u suvremenoj Europi._NEWLINE_Dekan Fakulteta politi\xc4\x8dkih znanosti Sveu\xc4\x8dili\xc5\xa1ta u Sarajevu._NEWLINE_Za knjigu Bo\xc5\xa1nja\xc4\x8dka politika u XX stolje\xc4\x87u dobio nagradu i priznanje lista Dnevni avaz. Knjiga je progla\xc5\xa1ena kulturnim doga\xc4\x91ajem 1999. godine.'